text: Politiet efterlyser mand, der forsøgte at forgribe sig på en 14-årig pige
  03 juni 2017 kl. 14.36
  Politiet beder om hjælp til at finde en voksen mand, der har forsøgt at forgribe sig på en 14-årig pige fredag eftermiddag.
  En mand af mellemøstlig udseende efterlyses af Sydøstjyllands Politi, efter han har antastet en 14-årig pige på vej hjem fra skole.
  Hændelsen skete omkring kl. 16 fredag eftermiddag ved Kattrup Vandværk i det nordlige Horsens. Manden tog fat i pigens bukser som han forsøgte at knappe op, men pigen sparkede og kradsede ham, hvorefter han opgav og kørte væk. Pigen har ikke lidt fysisk overlast.
  Manden beskrives som:
  35 - 45 år180 - 190 cm. højAlmindelig kropsbygningBrun hudfarveSort skulderlangt hårSort overskægTaler dansk, men med accentT-shirt med hætte og hvidt Puma-logoLyse cowboybukser
  Politiet leder efter vidner. Hvis du ved noget, ring 114.
  